《分绣阁》
宋代·曾惇

治中妙言语，洪涛泻词源。
向来群玉府，垂上紫微垣。
佐郡汾海傍，凭轩望朝暾。
便欲乘轻车，长啸登昆仑。
兹楼何缥缈，千岩霭云屯。
空庭百吏散，博山炷微薰。
重寻羡门辈，仙事渺无垠。
何知对妙高，举手招德云。

作者简介：曾惇，字谹父，南丰（今属江西）人。纡子。高宗绍兴三年（一一三三）官太府寺丞，十二年知黄州（《能改斋漫录》卷一一），十四年知台州，十八年知镇江府，二十六年知光州（《建炎以来系年要录》卷七○、一五一、一五八）。　曾惇诗，据《能改斋漫录》等书所录，编为一卷。